Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu on antanut lopullisen hyväksyntänsä -
Leviathanin maakaasukentän kehittämiselle.
Jännitys on kiristynyt Etelä-Israelissa. Turvallisuusviranomaisten mukaan -
palestiinalaisislamistit tavoittelevat aseellista yhteenottoa Israelin kanssa.
Yli kymmenen maan pääministerit aloittavat neuvottelut New Yorkissa -
Syyrian viisivuotisen sisällissodan lopettamiseksi.
Vuosien sisäpoliittisten kiistojen jälkeen pääministeri Netanjahu antoi -
lopullisen hyväksyntänsä Välimeren rannikon edustalla sijaitsevan -
maakaasukenttä Leviathanin kehittämiselle.
Vastustajat ovat kritisoineet rajusti sitä, -
että yksi taho saa hallintaansa Israelin suurimman kaasukentän.
Netanjahu on kuitenkin ajanut sopimusta läpi -
kuvaten sitä ratkaisevan tärkeäksi Israelin turvallisuudelle.
Tämä sopimus on elintärkeä turvallisuudellemme, -
sillä emme halua jäädä vain yhden voimalan, yhden kaasukentän -
ja yhden porauslautan varaan, joita saatetaan tulittaa.
Haluamme useita porauslauttoja.
Emme pysty kehittämään Leviathania ja muita porauslauttoja -
ilman tätä sopimusta. Se on ainoa vaihtoehto, -
ja siksi myös turvallisuusnäkökohtien vuoksi tuemme tätä sopimusta.
Sopimukseen kuuluu, -
että Leviathanin v. 2010 löytäneet texasilainen Noble Energy -
ja israelilainen Delek hallinnoivat yhä tätä kaasukenttää, -
mutta niiden on myytävä joitakin pienempiä osuuksiaan.
Netanjahu kertoi, että monet maat ovat ilmaisseet kiinnostuksensa -
kaasua koskevaan talousyhteistyöhön, mm. Turkki ja Egypti.
Asia parantanee Israelin kansainvälistä asemaa.
Monet maat ovat kiinnostuneita tästä, -
eivät ainoastaan Kreikka ja Turkki, -
joiden johtajat tapaankin muutaman viikon päästä Kyproksella.
Myös Jordania ja palestiinalaishallinto ovat kiinnostuneita.
Muita kiinnostuneita, joiden kanssa neuvottelemme, ovat Turkki ja Egypti.
Kaasun saaminen kiinnostaa myös joitakin Euroopan maita.
Asia on tärkeä taloudellemme, -
turvallisuudellemme, yhteis- kunnallemme ja ulkosuhteillemme.
Pääministerinä ja talousministerinä toimivan Netanjahun -
hyväksymästä sopimuksesta seurasi -
Israelin ja Turkin edustajien tapaaminen, jossa neuvoteltiin -
Israelin maakaasua koskevien taloussuhteiden edistämisestä.
Netanjahu sanoi viime viikolla, -
että Turkin kanssa aiemmin käydyissä keskusteluissa nostettiin esille -
mahdollisuus kaasun viennistä Israelista Turkkiin -
ja Turkin kautta muihin maihin.
Mikäli sopimus Israelin ja Turkin välillä toteutuu, -
vuosia kireinä olleet kahdenväliset suhteet voivat parantua.
Israelin ulkoministeriön johtaja Dore Gold sanoi tällä viikolla, -
että Israel toivoo ja tavoittelee suhteiden kohenemista.
Gold huomautti, -
että Turkin-suhteiden vakauttaminen on korkealla Israelin asialistalla.
Hän lisäsi, että Israel etsii jatkuvasti keinoja päästä kiistoista eroon, -
jotta Turkista tulisi vahva strateginen kumppani.
Jännitys on kiristynyt Etelä-Israelissa. Turvallisuusviranomaisten mukaan -
palestiinalaisislamistit tavoittelevat aseellista yhteenottoa Israelin kanssa.
Palestiinalaismilitantit ampuivat eilen illalla raketin Gazasta Israeliin.
Raketti räjähti tietojen mukaan kuitenkin Gazan tuntumassa.
Loukkaantumisia tai vahinkoja ei tullut tietoon.
Nimettömänä TV7:lle puhunut Israelin puolustusvirkamies kertoi, -
että lisäksi eilen onnistuttiin estämään mittava isku -
Gazan turva-aidan tuntumassa.
Rutiinipartioinnilla ollut Israelin armeijan joukko löysi -
useita tienvarsipommeja, jotka oli tarkoitettu Israelin joukkoja vastaan.
Ennen tätä tapausta yksi tienvarsipommi räjähti -
turva-aitaa partioineiden Israelin armeijan joukkojen läheisyydessä.
Loukkaantumisia tai vahinkoja ei tullut tietoon.
Aiemmin tällä viikolla pääministeri Netanjahu -
ja puolustusministeri Ja'alon vierailivat Etelä-Israelissa.
Ja'alon sanoi, että Hamas on menettämässä otteensa Gazasta, -
sillä ISISin palestiinalaiset kannattajat, -
joita Ja'alon kutsui "muiksi elementeiksi", -
ovat olleet vastuussa useimmista Israeliin tehdyistä raketti-iskuista.
Ministeri Ja'alon huomautti, -
että Israel aikoo vastata kaikkiin Gazasta tehtyihin provokaatioihin -
kansalaistensa ja suvereniteettinsa suojelemiseksi.
Sitten Syyrian konfliktiin. Yli kymmenen maan ulkoministerit, -
kuten Venäjän, USA:n, Turkin, Saudi-Arabian, Iranin -
sekä joidenkin Euroopan ja Lähi-idän maiden ministerit, -
neuvottelevat New Yorkissa Syyrian sisällissodan lopettamisesta.
Saksan ulkoministeri Steinmeier oli varovaisen optimistinen kokouksesta,-
jossa yritetään etsiä keinoja poliittisen prosessin aloittamiseksi.
Hän sanoi osallistujien olevan määrätietoisia ja vakavissaan.
Wienistä Pariisiin, Riadista Moskovaan ― ja tänään New York: -
konferensseja kolmella mantereella.
Tämä kertoo siitä, -
miten vakavasti suhtaudumme Syyrian viisivuotiseen sisällissotaan, -
sen 300 000 kuolonuhriin ja siihen, että jonkin on muututtava.
On olennaista, -
että tuomme esille täällä New Yorkissa opposition näkemyksiä niille,-
joiden kanssa istuimme Wienissä neuvottelupöydän ääressä.
Kaikkein tärkeintä on nyt ottaa askeleita siihen suuntaan, -
että välttämätön aselepo saadaan aikaiseksi opposition asejoukkojen -
ja Assadin hallinnon turvallisuusvoimien välille.
Sitten Iraniin. Iranin presidentti Ruhani sanoi, -
että Iran panee täytäntöön muutaman viikon sisällä ydinsopimuksen, -
joka solmittiin heinäkuussa Iranin ja P5+1-maiden -
eli USA:n, Venäjän, Kiinan, Ranskan, Britannian ja Saksan välillä.
Voin kertoa tänään Iranin kansalle, -
että tie toimintasopimuksen käyttöönottoa varten on valmis.
Toinen osapuoli on ottanut joitakin merkittäviä askeleita, -
ja Iran on vastaavasti ottanut tiettyjä askeleita.
Muut keskeiset toimenpiteet aiomme toteuttaa viikon tai kahden sisällä, -
jotta toimintasopimus saadaan lopullisesti voimaan.
Lisäksi presidentti Ruhani vakuutti iranilaisille, -
että Iranin taloutta kuristaneet pakot- teet puretaan muutamassa viikossa.
Voin kertoa mahtavalle Iranin kansakunnalle, että jos Allah suo, -
pakotteet puretaan muutamassa viikossa.
Iranin presidentti antoi ilmoituksensa sen jälkeen, -
kun IAEA:n 35-jäseninen johtokunta päätti lopettaa tutkimuksensa -
Iranin mahdollisesta aiemmasta ydinaseohjelmasta.
IAEA:n päätöstä pidetään tuen osoituksena ydinsopimukselle -
sen sijaan, että IAEA olisi vatvonut Iranin menneitä toimia.
Israelin energiaministeri Juval Steinitz syytti, -
että IAEA:n päätös lopettaa Iranin menneiden ydintoimien tutkimukset -
oli poliittinen päätös, ei ammatillinen.
Steinitz sanoi, että kansainvälinen yhteisö viestittää näin Iranille, -
että se on valmis sivuuttamaan Iranin käytöksen -
― sen ydinasepyrkimykset ja niistä valehtelemisen maailmalle ―,
jotta ydinsopimus saadaan nopeammin voimaan.
Kiitos seurasta! Joulun ja uuden vuoden takia -
TV7:n Israel-uutiset jäävät tauolle 4.1.2016 asti.
Omasta ja Jerusalemin tiimini puolesta -
toivotan katsojillemme hyvää joulua ja onnellista uutta vuotta!
Nähdään maanantaina 4.1.2016!
Suomennos: Sirpa Bågman